อึ้ง พบหน้ากากอนามัยใช้แล้ว กลายเป็นขยะเกลื่อนชายหาดฮ่องกง 
ทีมสำรวจขยะบริเวณชายหาดฮ่องกง เผยภาพหน้ากากอนามัยใช้แล้วกลายเป็นขยะเกลื่อนชายหาดและท้องทะเล สะท้อนระบบการจัดการปัญหาขยะของจีน หลังเกิดปัญหาฝุ่น PM 2.5 และการแพร่ระบาดของ COVID-19เฟซบุ๊ก oceansasia รายงาน ทีมงานOceansAsia เผยภาพระหว่างการสำรวจปัญหาขยะทางทะเล และไมโครพลาสติก บริเวณหมู่เกาะโซโค ทางตะวันตกเฉียงใต้ของเกาะลันเตา ซึ่งตั้งอยู่บริเวณปากแม่น้ำเพิร์ล ของฮ่องกง เป็นภาพหน้ากากอนามัยใช้แล้วหลายสิบชิ้นกลายเป็นขยะอยู่ตามชายหาดและในทะเลมีการเปิดเผยว่า โครงการสำรวจของพวกเขามีระยะเวลา 1 ปี ซึ่งตอนนี้ทำมาได้ 5 เดือนแล้ว ซึ่งล่าสุดนอกจากขยะแบบอื่นๆ ที่เคยพบเป็นประจำระหว่างการสำรวจขยะ ก็จะมีขยะหน้าใหม่เพิ่มเข้ามานั่นคือหน้ากากอนามัยใช้แล้วหลายแบบที่กลายเป็นขยะเกลื่อนชายหาดมากขึ้นเรื่อยๆ หลังจากที่ชาวจีนและในหลายประเทศทั่วโลกกำลังตื่นตัวกับการสวมหน้ากากอนามัยป้องกันฝุ่น PM 2.5 ตามมาด้วยการกระแสการสวมหน้ากากอนามัยเพื่อป้องกันการแพร่ระบาดของโรค COVID-19 ที่คร่าชีวิตผู้ป่วยในหลายประเทศทั่วโลกไปแล้วอย่างน้อย 3000 ราย ส่งผลให้เกิดภาวะขาดแคลนหน้ากากอนามัยในหลายประเทศ OceansAsia ระบุว่า ในช่วงระยะเวาเพียง 5-6 เดือนที่ผ่านมา หน้ากากอนามัยใช้แล้วเหล่านี้ได้กลายมาเป็นขยะส่งผลกระทบต่อสิ่งแวดล้อมและระบบนิเวศน์วิทยาทางทะเล สะท้อนถึงมาตรฐานระบบจัดการขยะของจีนและฮ่องกง เนื่องจากหน้ากากอนามัยจัดเป็น ขยะติดเชื้อ ที่จะต้องมีการกำจัดอย่างถูกวิธี.Crภาพ : เฟซบุ๊กOceansAsia
ทีมสำรวจขยะบริเวณชายหาดฮ่องกง เผยภาพหน้ากากอนามัยใช้แล้วกลายเป็นขยะเกลื่อนชายหาดและท้องทะเล สะท้อนระบบการจัดการปัญหาขยะของจีน หลังเกิดปัญหาฝุ่น PM 2.5 และการแพร่ระบาดของ COVID-19 
โควิด-19,หน้ากากอนามัย,ฮ่องกง,ไวรัสโคโรนา,ไวรัสโคโรน่า,ขยะติดเชื้อ,ขยะทะเล